Straw Dogs

Straw Dogs (Pajlhundoj) estas psikologia agad-filmo de 1971 reĝisorita de Sam Peckinpah en kiu stelulas Dustin Hoffman kaj Susan George. La scenaro, de Peckinpah kaj David Zelag Goodman, estas bazita sur la romano de Gordon M. Williams de 1969 nome "The Siege of Trencher's Farm". La titolo de la filmo derivas el diskuto en Daŭdeĝingo kiu komparas personojn al afero de antikva ĉina ceremonio en kiu oni uzas figurojn de "pajlhundoj" kiuj poste estas forĵetitaj.

 Historio 
La filmo famas pro siaj violentaj finaj sekvencoj kaj du komplikaj seksperfortaj scenoj, kiuj estis celo de cenzuro fare de nombraj filmotaksaj stabanaroj. Publikigita en kinejoj en la sama jaro kiel A Clockwork Orange, The French Connection, kaj Dirty Harry, la filmo okazigis ardan polemikon pro perceptita pliigo de violento en filmoj ĝenerale. Simmons 1982, pp. 137–138. Sragow, Michael (29a de Julio, 1999). "Eyes Opening Up".  Salon.com. San Francisco, California: Salon Media Group. Alirita la 10an de Marto, 2021.

La filmo premieris en Britio en Novembro 1971. Spite tiama polemiko, Straw Dogs estas konsiderataj de kelkaj kritikistoj kiel unu el la plej grandaj filmoj de Peckinpah, kaj estis nomumita por Oskar-premio pro la Plej Bonkvalita Muziko (Originala Drama Muzikfono)."The 44th Academy Awards | 1972". Oscars.org | Academy of Motion Picture Arts and Sciences. Alirita la 10an de Marto, 2021.  Weddle 1994, p. 12.  Samnoma ripetfilmo estis reĝisorita de Rod Lurie kaj en tiu stelulis James Marsden kaj Kate Bosworth; ĝi estis publikigita la 16an de Septembro, 2011.

 Intrigo 
David Sumner (Dustin Hoffman), usona profesoro, kaj lia edzino Amy (Susan George) translokiĝas al kampardomo meze de la angla kamparo en ŝia devenloko en Kornvalo, fuĝe el usona violento. Sed lokanoj, ŝajne pacemaj, komencas havi kondutojn tre violentaj al ili, kio rezultas en forta revenĝo fare de Sumner. Teamo de lokanoj estis dungita por riparo de la kampardomo. Ili konvinkas Sumner veni al ĉasado, kion ili profitas por seksperforti Amy (unue iel volonte, poste tute malvole). Kiam mensmalkapablulo estis akuzita de alia krimo kaj Sumner protektas lin el klopodoj de linĉo, la perfortuloj venas kun murdaj intencoj, sed li reagas kaj unu post alia ĉasas ilin.

 Geaktoroj kaj roloj 
 Dustin Hoffman kiel David Sumner
 Susan George kiel Amy Sumner
 Peter Vaughan kiel Tom Hedden
 T. P. McKenna kiel Mayor John Scott
 Del Henney kiel Charlie Venner
 Jim Norton kiel Chris Cawsey
 Donald Webster kiel Phil Riddaway
 Ken Hutchison kiel Norman Scutt
 Len Jones kiel Bobby Hedden

 Notoj 

 Bibliografio 
 Hayes, Kevin J. (2008). Sam Peckinpah: Interviews. Jackson, Mississippi: Univ. Press of Mississippi. ISBN 978-1-934-110645.
 Simmons, Garner (1982). Peckinpah, A Portrait in Montage. Austin, Texas: University of Texas Press. ISBN 0-292-76493-6.
 Weddle, David (1994). If They Move...Kill 'Em!. New York City: Grove Press. ISBN 0-8021-3776-8.
 Williams, Melanie (2005). Secrets and Laws: Collected Essays Law, Lives and Literature. Abingdon, England: Psychology Press. ISBN 1-84472-018-7.

 Eksteraj ligiloj 

 Straw Dogs: Home Like No Place eseo de Joshua Clover en Criterion Collection
 eseo de Michael Sragow  en Salon.com

Kategorio:Usonaj filmoj
Kategorio:Britaj filmoj
Kategorio:Anglalingvaj filmoj
Kategorio:Filmoj aperintaj en 1971
Kategorio:Dramaj filmoj
Kategorio:Trileraj filmoj
Kategorio:Venĝo en fikcio
Kategorio:Seksperforto en fikcio